CELEX: 52017PC0045
Language: sl
Date: 2017-01-26
Title: Predlog SKLEP EVROPSKEGA PARLAMENTA IN SVETA o uporabi Solidarnostnega sklada Evropske unije za zagotovitev pomoči Združenemu kraljestvu, Cipru in Portugalski

EVROPSKA KOMISIJA
            Bruselj, 26.1.2017
            COM(2017) 45 final
            Predlog
            SKLEP EVROPSKEGA PARLAMENTA IN SVETA
            o uporabi Solidarnostnega sklada Evropske unije za zagotovitev pomoči Združenemu kraljestvu, Cipru in Portugalski
            
               
         
         
            
               OBRAZLOŽITVENI MEMORANDUM
            
            
               Uredba Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020
                  1
                in zlasti člen 10 Uredbe omogoča uporabo Solidarnostnega sklada Evropske unije do letne zgornje meje 500 000 000 EUR (v cenah iz leta 2011) nad zgornjimi mejami ustreznih razdelkov finančnega okvira. 
            
            
               Pogoji za upravičenost do črpanja sredstev iz sklada so podrobno navedeni v Uredbi Sveta (ES) št. 2012/2002 o ustanovitvi Solidarnostnega sklada Evropske unije, kakor je bila spremenjena z Uredbo (EU) št. 661/2014 Evropskega parlamenta in Sveta z dne 15. maja 2014. 
            
            
               Na podlagi vlog Združenega kraljestva, Cipra in Portugalske je izračun pomoči iz sklada, ki temelji na oceni skupne nastale škode, naslednji: 
            
            
                     
                        Nesreča
                     
                  
                  
                     
                        Skupna neposredna škoda 
                        
                     
                     
                     
                     
                        (v milijonih EUR)
                     
                  
                  
                     
                        Uporabljeni prag za regionalne nesreče
                     
                     
                     
                     
                     
                        (v milijonih EUR)
                     
                  
                  
                     
                        Uporabljeni prag za večje nesreče
                     
                     
                     
                     
                     
                        (v milijonih EUR)
                     
                  
                  
                     
                        2,5 % skupne neposredne škode do praga za večje nesreče
                     
                     
                     
                        (v EUR)
                     
                  
                  
                     
                        6 % skupne neposredne škode nad pragom za večje nesreče
                     
                     
                     
                        (v EUR)
                     
                  
                  
                     
                        Skupni znesek predlagane pomoči
                        
                     
                     
                     
                        (v EUR)
                     
                  
               
                     
                        Združeno kraljestvo – poplave leta 2016 (regionalna nesreča)
                     
                  
                  
                     
                        2 412,042
                     
                  
                  
                     
                     
                        626,764
                     
                     
                  
                  
                     
                     
                        se ne uporablja
                     
                  
                  
                     
                        60 301 050
                     
                  
                  
                     
                     
                        –
                     
                  
                  
                     
                        60 301 050
                     
                  
               
                     
                        Ciper – suša in požari leta 2016 (večja nesreča)
                     
                  
                  
                     
                        180,803
                     
                  
                  
                     
                        se ne uporablja
                     
                  
                  
                     
                     
                        101,412
                     
                  
                  
                     
                        2 535 300
                     
                  
                  
                     
                     
                        4 763 460
                     
                  
                  
                     
                        7 298 760
                     
                  
               
                     
                        Portugalska – požari na Madeiri leta 2016 (regionalna nesreča)
                     
                  
                  
                     
                        157,000
                     
                  
                  
                     
                        40,850
                     
                  
                  
                     
                     
                        se ne uporablja
                     
                  
                  
                     
                        3 925 000
                     
                  
                  
                     
                        –
                     
                  
                  
                     
                        3 925 000
                     
                  
               
                     
                     
                        SKUPAJ
                     
                  
                  
                     
                     
                        71 524 810
                     
                  
               
               Komisija ob upoštevanju proučitve zgoraj navedenih vlog
                  2
                in najvišjega možnega prispevka iz Solidarnostnega sklada Evropske unije ter možnosti za prerazporeditev odobritev predlaga uporabo sklada v skupnem znesku 71 524 810 EUR.
            
            
               Komisija bo predložila predlog spremembe proračuna za vključitev posebnih odobritev za prevzem obveznosti in odobritev plačil v proračun za leto 2017.  
            
            
               V primeru nestrinjanja se začne postopek tristranskih pogovorov v skladu s točko 11 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju
                  3
               .
            
            
               Predlog
            
            
               SKLEP EVROPSKEGA PARLAMENTA IN SVETA
            
            
               o uporabi Solidarnostnega sklada Evropske unije za zagotovitev pomoči Združenemu kraljestvu, Cipru in Portugalski
            
            
               EVROPSKI PARLAMENT IN SVET EVROPSKE UNIJE STA –
            
            
               ob upoštevanju Pogodbe o delovanju Evropske unije,
            
            
               ob upoštevanju Uredbe Sveta (ES) št. 2012/2002 z dne 11. novembra 2002 o ustanovitvi Solidarnostnega sklada Evropske unije
                  4
                in zlasti člena 4(3) Uredbe,
            
            
               ob upoštevanju Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju
                  5
                ter zlasti točke 11 Sporazuma,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Namen Solidarnostnega sklada Evropske unije (v nadaljnjem besedilu: sklad) je omogočiti Uniji, da se hitro, učinkovito in prožno odziva na izredne razmere in tako izkaže svojo solidarnost s prebivalstvom območij, ki so jih prizadele naravne nesreče. 
            
            
               (2)Sredstva sklada ne presegajo najvišjega letnega zneska 500 000 000 EUR (v cenah iz leta 2011), kot je določeno v členu 10 Uredbe Sveta (EU, Euratom) št. 1311/2013
                  6
               .
            
         
         
            
               (3)Združeno kraljestvo je 26. februarja 2016 vložilo vlogo za uporabo sredstev sklada zaradi poplav, ki so prizadele 11 regij
                  7
                v obdobju od decembra 2015 do januarja 2016. V vlogi so organi Združenega kraljestva poudarili, da je bilo ocenjevanje škode nepopolno in da so zadevne številke le začasne. Končni dosje o vlogi je bil zaključen 22. septembra 2016.
            
            
               (4)Ciper je 5. septembra 2016 vložil vlogo za uporabo sredstev sklada zaradi posledic hude suše od oktobra 2015 in požarov 18. in 19. junija 2016. 
            
            
               (5)Portugalska je 21. septembra 2016 vložila vlogo za uporabo sredstev sklada zaradi požarov na otoku Madeira med 8. in 13. avgustom 2016.
            
            
               (6)Vloge Združenega kraljestva, Cipra in Portugalske izpolnjujejo pogoje za zagotovitev finančnega prispevka iz sklada, kot je določeno v členu 4 Uredbe (ES) št. 2012/2002.
            
            
               (7)Zato bi bilo treba uporabiti sklad za zagotovitev finančnega prispevka za Združeno kraljestvo, Ciper in Portugalsko.
            
            
               (8)Da bi se sredstva sklada lahko čim prej uporabila, bi se moral ta sklep uporabljati od datuma sprejetja –
            
            
               SPREJELA NASLEDNJI SKLEP:
            
            
               Člen 1
            
            
               V okviru splošnega proračuna Unije za proračunsko leto 2017 se uporabijo sredstva Solidarnostnega sklada Evropske unije za odobritve za prevzem obveznosti in odobritve plačil:
            
            
               (a) znesek v višini 60 301 050 EUR za Združeno kraljestvo;
            
            
               (b) znesek v višini 7 298 760 EUR za Ciper;
            
            
               (c) znesek v višini 3 925 000 EUR za Portugalsko.
            
            
               Člen 2
            
            
               Ta sklep začne veljati na dan objave v Uradnem listu Evropske unije.
            
            
            
               Uporablja se od … [datum sprejetja sklepa]**.
            
            
               
                  8V Bruslju,
            
            
               
                  Za Evropski parlament
                        Za Svet
               
               
                  Predsednik
                        Predsednik
               
            
         
         
            
                  
                     (1)
                  UL L 347, 20.12.2013, str. 884.
               
               
                  
                     (2)
                  Sporočili Komisiji C(2017) 124 z dne 13.1.2017 za Združeno kraljestvo in C(2017) 358 z dne 24.1.2017 za Ciper in Portugalsko.
               
               
                  
                     (3)
                  UL C 373, 20.12.2013, str. 1.
               
               
                  
                     (4)
                  UL L 311, 14.11.2002, str. 3.
               
               
                  
                     (5)
                  UL C 373, 20.12.2013, str. 1.
               
               
                  
                     (6)
                  Uredba Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020 (UL L 347, 20.12.2013, str. 884).
               
               
                  
                     (7)
                  UKC2-Northumberland, UKD1-Cumbria, UKD3-Great Manchester, UKD4-Lancashire, UKE2-North Yorkshire, UKE4-West Yorkshire, UKL1-West Wales and the Valleys, UKM2-Eastern Scotland,   UKM3-South Western Scotland, UKM5-North Eastern Scotland in UKN0-Northern Ireland.
               
               
                  
                     (8)
                   Datum vstavi Parlament pred objavo v UL.